Dragi učenici i roditelji/skrbnici!

Došli smo do kraja trećega tjedna nastave na daljinu. Nismo u našim učionicama, ali učimo i družimo se i dalje, samo na neke druge načine.

Pohvaljujem učenike za odličnu suradnju i aktivnost u virtualnim učionicama i pred TV-om, te za rješavanje radnih materijala koje im šalju učitelji/ce, a roditeljima zahvaljujemo na potpori i razumijevanju.

S obzirom da smo zbog štrajka mijenjali Kalendar rada Škole za 2019./2020. školsku godinu podsjećam na sljedeće:

* PROLJETNI ODMOR UČENIKA (10. 04. – 13. 04. 2020., Iznimno 2.a, 2.b produžuju odmor do 17. 04. 2020.)
* Nastava se i dalje nastavlja online od utorka, 14. 04. 2020.
* **18. travnja 2020. (subota) planiran je nastavni radni dan prema rasporedu od ponedjeljka /učenici 1.a, 2.a,b nisu obavezni nadoknađivati**

**Želim vam ugodne proljetne praznike, puno radosnih trenutaka u vašim obiteljima.**

**Odmorite se i čuvajte se!**

 **Ravnateljica:**

 **Marina Beuk**